स्वरा भास्कर ने Tweet कर पूछा, किस सीट से चुनाव लड़ रहे हैं पंडित जवाहर लाल नेहरू, उन्हीं को वोट दूंगी...  
बॉलीवुड एक्ट्रेस हैं स्वरा भास्कर
जवाहर लाल नेहरू को लेकर किया ट्वीट
'रांझणा' और 'निल बटे सन्नाटा' में आ चुकी हैं नजर
स्वरा भास्कर (Swara Bhaskar) सोशल मीडिया पर बहुत ही बेबाकी के साथ अपनी बात रखती हैं और उनके ट्वीट खूब वायरल भी होते हैं. स्वरा भास्कर ने कुछ दिन पहले कन्हैया कुमार (Kanhaiya Kumar) को लेकर ट्वीट किया था, और उनका ये ट्वीट खूब वायरल भी हुआ था. बॉलीवुड एक्ट्रेस स्वरा भास्कर (Swara Bhaskar) ने अब पंडित जवाहर लाल नेहरू (Pandit Jawahar Lal Nehru) को लेकर ट्वीट किया है और सवाल पूछा है कि पंडित जवाहर लाल नेहरू किस संसदीय सीट से चुनाव लड़ रहे हैं? स्वरा भास्कर ने इस ट्वीट के जरिये मौजूदा राजनैतिक हालात पर तंज कसा है. लोकसभा चुनाव 2019 (Lok Sabha Election 2019) के मद्देनजर उनका ये ट्वीट खूब वायरल हो रहा है.

Which constituency is #PanditJawaharlalNehru standing from in #LokSabhaElection2019 ??? Heard about him so much these last 5 years, I think I will vote for him!

स्वरा भास्कर (Swara Bhaskar) ने लोकसभा चुनाव 2019 (Lok Sabha Election 2019) के मद्देनजर ट्वीट किया हैः 'पंडित जवाहर लाल नेहरू लोकसभा चुनाव 2019 में किस संसदीय सीट से चुनाव लड़ रहे हैं? पिछले पांच साल से उनके बारे में इतना सुन रही हूं कि मुझे लगता है, उन्हें वोट करना चाहिए!' इस तरह स्वरा भास्कर (Swara Bhaskar) ने इस तरह तंज कसा है क्योंकि पिछले कुछ समय से चुनाव के दौरान भारत के पूर्व प्रधानमंत्री पंडित जवाहर लाल नेहरू का नाम काफी इस्तेमाल किया जा रहा है.   

बोल के लब आज़ाद हैं तेरे,
बोल ज़बान अब तक तेरी है..@kanhaiyakumar is a principled politician & an admirable & fine orator! hope he gets to display these skills & his sincerity in #Parliament Gr8 way to translate “you have nothing to lose but your chains, and a world to win.” https://t.co/KyY3KUVkDl

स्वरा भास्कर (Swara Bhaskar) पर बहुत ही बेबाकी के साथ सोशल मीडिया पर राजनीति और सामाजिक सरोकारों पर ट्वीट करती हैं. अकसर स्वरा भास्कर ट्रोल भी हो जाती हैं लेकिन वे उन्हें बखूबी जवाब भी देती हैं. स्वरा भास्कर (Swara Bhaskar) 'वीरे दी वेडिंग', 'निल बटे सन्नाटा', 'रांझणा' और 'तनु वेड्स मनु' जैसी शानदार फिल्मों के लिए खास पहचान रखती हैं. यही नहीं, स्वरा भास्कर वेब सीरीज में भी हाथ आजमा चुकी हैं. 30 वर्षीया स्वरा भास्कर दिल्ली में जन्मी हैं और उन्होंने दिल्ली यूनिवर्सिटी के मिरांडा हाउस से ग्रेजुएशन किया है. स्वरा भास्कर ने पोस्ट ग्रेजुएशन जेएनयू से किया है.